Pont d’Iéna

Pont d'Iéna (Jena-broen) er en bro som krysser Seine i Paris i Frankrike og ble åpnet i 1814. Broen forbinder 7. arrondissement og 16. arrondissement ved Eiffeltårnet over til Trocadéro-distriktet. Napoleon Bonaparte beordret broen bygget i 1807, og ga den navn etter seieren i slaget ved Jena-Auerstedt i 1806. Broen ble omfattende ombygget i forbindelse med Verdensutstillingen i Paris i 1937. Broen er 155 meter lang og har fem buer som er på 28 meter hver. I 1853 ble det montert fire skulpturer på broen, to i hver ende: en rytter fra Gallia av Antoine-Augustin Préault og en romersk rytter av Louis-Joseph Daumas på høyre bredd; en arabisk rytter av Jean-Jacques Feuchère og en gresk rytter av François-Théodore Devaulx på venstre bredd. Galleri Referanser Eksterne lenker (en) Pont d'Iéna – kategori av bilder, video eller lyd på Commons Historie hos paris.fr Tekniske spesifikasjoner hos structurae.de